גולף לעיוורים

גולף לעיוורים היא גרסה של ספורט הגולף, המותאמת לעיוורים וללקויי ראייה.

==היסטוריה==
התיעוד הראשון של גולף לעיוורים הוא משנות ה-20 בארצות הברית; קלינט ראסל (Clint Russell) מהיישוב דלות', שבמינסוטה, אשר התעוור כתוצאה מהתפוצצות צמיג בפניו, החל לשחק גולף כעיוור ב-1925. ראסל השתפר במשחק בהדרגה, ובשנות ה-30 המוקדמות כבר הגיע לתוצאה של 84 ל-18 חורים.

תחרות בין שני שחקני גולף עיוורים אמריקאים ובריטים התקיימה לפני מלחמת העולם השנייה. תחרויות מאורגנות מתקיימות בארצות הברית מאז ש[http://www.blindgolf.com הארגון האמריקאי של גולף לעיוורים] נוסד ב-1947.

[https://web.archive.org/web/20161224042219/http://www.internationalblindgolf.org/ הארגון הבינלאומי של גולף לעיוורים (IBGA)] נוסד ב-1997 בפגישה בעיר פרת' באוסטרליה.

==אופן התאמת המשחק לשחקנים לקויי הראייה==
גולף לעיוורים מתבלט בין ענפי הספורט לנכים בכך שכמעט אין הבדל בין חוקי המשחק הרגילים לבין אלה המותאמים לעיוורים. עיקרון המשחק הוא שלשחקן העיוור או לקוי הראייה יש מאמן ("Coach") שמדריך את השחקן בתיאור המצב במגרש מבחינת הכדור והחור הבא, ומסייע לו בהצמדת המחבט לכדור בהכנה למכה. מכאן השחקן הוא לעצמו, ורק כישוריו הוא קובעים את טיב המכה.

מלבד המאמן, ההקלה היחידה בחוקים לה זוכים השחקנים העיוורים לעומת הרואים היא שלעיוור מותר להניח את המחבט על האדמה בתוך מלכודות חול ובמכשולים צדדיים.

תחרויות הגולף לעיוורים מתחלקות לשלוש קטגוריות, לפי דרגת העיוורון של השחקן:
* B1 - עיוורון מוחלט בשתי העיניים, או אבחנת אור קלושה אך ללא יכולת לזהות צורת כף יד מכל מרחק ובכל כיוון
* B2 - בין היכולת לזהות כף יד, עד לכושר ראייה של 2/60 או שדה ראייה של פחות מ-5 מעלות
* B3 - כושר ראייה בין 2/60 ל-6/60, ו/או שדה ראייה של בין 5 מעלות ל-20 מעלות

==ארגונים==
בארגון הבינלאומי של גולף לעיוורים (IBGA) חברות כיום תשע מדינות: אוסטרליה, אירלנד, אנגליה, ארצות הברית, גרמניה, יפן, סקוטלנד, צפון אירלנד וקנדה.

הארגון הבינלאומי מקליט את תקנון משחק הגולף על גבי קלטות בכל עדכון שלהם, אשר חל אחת לארבע שנים.

בישראל יש שחקן גולף עיוור בולט - זהר שרון שזכה 5 פעמים ברציפות באליפות העולם, אך אין עדיין ארגון.

==תחרויות==
ה-IBGA מארגן את אליפות העולם בגולף לעיוורים אחת לשנתיים. האליפות של 2004 התקיימה באוסטרליה. האליפות של 2012 התקיימה בקנדה. האליפות הבאה תתקיים בסידני בשנת 2014.

תחרויות נוספות בחסות ה-IBGA הן התחרויות הפתוחות באוסטרליה, ארצות הברית, בריטניה, יפן וקנדה.

==הישגים בולטים של שחקני גולף עיוורים==
* זהר שרון, ישראלי, יליד 1952, אלוף העולם בפעם החמישית ברציפות.
* יואל לודוויצ'ק (Joel Ludvicek) האמריקאי, בן 78, קלע "חור-באחד" במרץ 2005, בגומה מספר 11 במגרש הגולף טווין פיינס (Twin Pines) באיווה, ארצות הברית.

==ראו גם==
*כדורשער

==קישורים חיצוניים==
* [https://web.archive.org/web/20161224042219/http://www.internationalblindgolf.org/ הארגון הבינלאומי של גולף לעיוורים]
* [https://web.archive.org/web/20060114121937/http://www.blindgolf.co.uk/ הארגון האנגלי של גולף לעיוורים] כולל סרטון ווידאו בדף [https://web.archive.org/web/20110104044259/http://www.blindgolf.co.uk/howdone.php כיצד זה נעשה?]
* [https://web.archive.org/web/20080118212958/http://www.blindgolf.org.au/ הארגון האוסטרלי של גולף לעיוורים]
* [http://www.blindgolf.ca הארגון האוסטרלי של גולף לעיוורים]
* [http://www.blindengolf.de הארגון הגרמני של גולף לעיוורים]
* [http://www.jbga.org הארגון האוסטרלי של גולף לעיוורים]
* [https://web.archive.org/web/20160329184814/http://www.dinsdale44.freeserve.co.uk/ הארגון של צפון אירלנד של גולף לעיוורים]
* [http://www.scottishblindgolf.com הארגון הסקוטי של גולף לעיוורים]
* [http://www.blindgolf.com הארגון של גולף לעיוורים בארצות הברית]
קטגוריה:משחקי כדור לנכים
עיוורים
קטגוריה:ספורט לעיוורים